《田家》
宋代·郑清之

老农喜说田家早，缺月疏星穿木杪。
洗铮燎草作晨炊，麦饭咽甘虫食蓼。
儿牵秧马妇携笠，泥滑不嫌春雨少。
平畴拍拍水连堤，姑恶数声天欲晓。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。